
ДЕТСКА ГРАДИНА „ЩУРЧЕ“
5800-град Плевен, улица „Стоян Заимов“ №2, сл.тел.: 064800197


Утвърждавам:………………
                   / Хр. Рангелова/
МЕХАНИЗЪМ ЗА ПООЩРЯВАНЕ НА ДЕЦАТА В ДЕТСКА ГРАДИНА „ЩУРЧЕ“

С МОРАЛНИ И МАТЕРИАЛНИ НАГРАДИ

Обосновка: 


Приобщаващото образование може да се разглежда като модел на взаимоотношения в образователната институция, в който всяко дете е прието и обгрижвано в средата. Всяко дете се чувства ценено, полезно и включено в групата и детската градина (ДГ), без значение неговия пол, физически характеристики, социален статус, способности или етнос.


За да бъдат отгледани физически и психически здрави и щастливи деца, е необходимо да ги подкрепим да се развиват като мислещи, действащи и уверени в себе си в процеса на тяхното развитие. 


Поощряването с морални и материални награди, като елемент от Общата подкрепа за личностно развитие в детската градина, ще мотивира децата за по-активно включване в дейностите от образователния процес и ще насърчи по-скромните и слабо изявени деца, като в същото време ще разшири хоризонтите за таланта и даровитостта на други. 


Настоящата Система за поощряване на децата с морални и материални награди цели да обедини усилията на педагогическите специалисти от ДГ „ЩУРЧЕ“ в изграждането на подкрепяща среда, в която детето да бъде мотивирано и насърчавано чрез добре обмислена методика така, че да развива способностите си и да изразява себе си, като вижда отражението от дейността си чрез отношението и оценката на другите.

1. Принципи, обосноваващи и обезпечаващи процеса на поощрение с награди.

· Обоснованост и аргументираност на процеса.

· Обективност при проследяване на участието или оценяването на резултата.

· Премахване на етикирането и фаворизирането на деца.

· Дипломатичност при награждаването.

2. Критерии за постижения и резултатност:

· за лично постижение (няма отличен краен резултат, но показва напредък);

· креативност и изобретателност при изпълнение на задачата;

· оригиналност (идея, отговор, действие и др.);

· находчивост;

· увереност (в някои случаи смелост) при представяне на резултата;

· за реална самооценка.

3. Критерии за участие:

· за проявено старание/желание;

· спазване на алгоритъма/технологията на задачата;

· инициативност при изпълнение на задачата;

· спазване на правилата на групата:
· дисциплина;

· учтив тон и изслушване на другия;

· прояви на толерантност;

· работа в екип;

· оказване на помощ;

· проява на самоконтрол;

· признаване на грешки.

4. Видове награди от учител на група.

4.1. Морални награди за дете (като поощрение по време на участие на детето или за резултат и постижение):

· устна похвала (пред децата, пред учители, пред родители);

· аплодисменти (в зависимост от ситуацията);

· ръкостискане;

· прегръдка;

· възлагане на дежурство;

· помощник на учителя;

· получаване на желана роля в сюжетно-ролевите игри;

· водач на групата (за дейности или за деня);

· отговорник/ци за кът/ателие;
· сядане на „трона на добротата“.

4.2. Материални награди за дете:

· стикери (емотикони и др. – могат да бъдат залепени на познавателните книжки, в албумче или тефтерче на детето или на табло за оповестяване – по преценка на учителите);

· отличителен знак „Най-добър за деня“ (медал, значка, гривна, стикер);

· картинки и изображения (събират се от детето на определено място, напр. кутийка и се броят в края на седмицата или периода);

· природни материали, според сезона – за малките групи (кестени, желъди и др.);

· предмет-символ на групата, който да се носи за деня;

· корона или медал за ДОБРОТА.

4.3. Морални награди за група деца (при изпълнение на обща задача):

· дежурство;

· разходка; 

· любимо занимание, извън основните форми на педагогическо взаимодействие;

· организиране на парти.

4.4. Материални награди за група деца:

· картинки за оцветяване;

· любима настолна игра;

· флагче за деня;

· нови играчки.

4.5. Морални и материални награди в различни режимни моменти – стикери, картинки, отбелязване на таблото:

·  при самообслужване (подреждане на дрехите, подреждане на гардеробчето, прибиране на играчките и др.);

·  хигиена (чисто работно място, чисти ръчички и др.); 

·  хранене (правилно хранене, уважение към храната и др.);

·  други режимни моменти (поведение при посрещане и изпращане, при ДПУ и др.).

5. Видове награди от директора – учредяват се за отлични постижения и резултати в дейности на детската градина, както и за участие в събития и празници и турнири:

· грамота (за дете, за група);

· флагче;

· купа, приз;

· медали и значки;

· книжки;

· играчки;

6. Процедура за награждаване.

6.1. Учителите на групи правят предложение за награждаване по определен повод, участие или представяне в дейност или събитие.

 6.2. Главният учител обобщава предложенията и ги предлага за гласуване на 

 Педагогически съвет, заедно с видовете награди.

6.4. Одобрените предложения се утвърждават със заповед на директора.

6.5. Преминава се към процедура за награждаване, чрез осигуряване на подходящи условия:

· тържествена обстановка;

· присъствие на родители и гости;

· медийно отразяване.

7. Оповестяване на поощряването с морални и материални награди пред родителите.

Оповестяването на Системата за поощряване с морални и материални награди пред родителите ще синхронизира действията между ДГ и семейството по посока утвърждаване на детето като здраво и уверено в способностите си в условията на координирани двустранни усилия за израждане на ценностната му система.

Възможни форми за информиране на родителите:

7.1. Табло на групата с визуализиране на оценката за деня или дейността на децата:

· изработва се от учителите, които го предлагат мотивирано на родителска среща;

· ясни компоненти за оценка: за хигиена, за участие в дейността, за оказване на помощ, за самостоятелност, за добра идея и др. (обсъжда се с родителите и се приемат компонентите;

· поставяне на стикери или картинки (обсъдено на родителска среща);

· не се препоръчва поставянето на цветни точки, тъй като децата започват да идентифицират цвета с омраза или обич.

7.2. Устно оповестяване при приемане и/или изпращане на децата, чрез показване на получената награда (в познавателна книжка, албумче, кутийка и др.) и кратък поощрителен коментар.

7.3. Съобщения на информационното табло на групата – при изненадващи постижения и резултати и за добри постъпки.

7.4. Съобщения в бележници/тефтерчета – ако има такива, могат да бъдат определени странички за съобщаване на награди.

7.5. Оповестяване в социалните мрежи:

7.5.1. На страницата на ДГ се оповестяват наградите от директора и награди за групите.

7.5.2. На Фейсбук страницата на детската градина – поощрения, свързани със събития и дейности.

7.5.3. На Фейсбук страницата на групата – по дипломатична преценка на учителите.

7.6. Оповестяване чрез монитора за информация на родителите на входа/фоайе и др. чрез снимки и кратка анотация.

7.7. Бюлетин/вестник/ брошура на ДГ – в обособена колонка за оповестяване на поощрения чрез награди.

7.8. Родителски срещи – оповестяване на постиженията на групата и получените поощрения.

Комисия в състав:

1. Ирина Николова (име и фамилия) – на длъжност старши учител ДГ
2. Ирена Филипова (име и фамилия) – на длъжност старши учител ДГ
3. Весела Николова (име и фамилия) – на длъжност учител ДГ

